stanford-oval/wikipedia huggingface dataset:
Mosambikin kielet

| Mosambikin kielet |
| --- | --- |
 Ndaun- ja portugalinkielinen AIDS-tietoisuuskyltti.
Viralliset:  portugali
Tunnustetut:  makua, sena, tsonga, lomwe, šona
Alkuperäiskielet:  mm. njandža, mwani, koti, makonde, sena, swahili, swazi, jao
Arkikieli:  mosambikinportugali
Maahanmuuttajakielet:  englanti, pandžabi, hindi
Vieras kieli:  englanti
Viittomakielet:  mosambikilainen viittomakieli
Näppäimistöasettelu:  QWERTY 
Mosambikin etniset ryhmät
Mosambik on monikielinen ja -kansallinen maa. Sen kotoperäiset kielet ovat bantukieliä, mutta siirtomaahistoriasta johtuen portugalilla on vahva asema. Ethnologuen mukaan maassa tavataan 43 elävää kieltä.
Portugalin kieli

Portugali on Mosambikin ainoa virallinen kieli. Mosambikinportugali eroaa sanastoltaan hieman Portugalin ja Brasilian varianteista.
Virallisesta asemasta huolimatta portugali on vain harvojen mosambikilaisen äidinkieli (noin 17% koko väestöstä). Portugalin osaaminen on välttämättömyys valtiollisten viranomaisten kanssa asioimiseen.. Isoimmissa kaupungeissa kuitenkin jopa 80% väestöstä osaa portugalia.
Portugalin ymmärtämisessä on melko paljon alueellisia eroja: eniten sitä ymmärretään Inhambanen provinssissa, jossa 57% naisista ja 75% miehistä ymmärtää kieltä. Vähiten portugalia ymmärretään Teten provinssissa, jossa vastaavat luvut ovat 26% naisten ja 42% miesten kohdalla..
Muut kielet

Mosambikin kotoperäiset kielet ovat suurimmaksi osaksi bantukieliä, joista puhutuin on makua (n. 4 miljoonaa puhujaa). Muita yleisesti puhuttuja kieliä ovat:
| Kieli | Puhujamäärä (milj> ) |
| --- | --- |
Tsonga: 
Sena: 1
Ndau: 1,4
Lomwe: 1
Ronga: 0,65
Englantia osataan yleisesti erityisesti turismin kanssa työskentelevien keskuudessa. Vaikka Mosambik ei ole koskaan ollut Ison-Britannian siirtomaa, maa kuuluu Kansainyhteisöön.
Mosambikilaisen viittomakielen alkuperää ei tunneta, mutta se ei perustu portugalilaiseen tai amerikkalaiseen viittomakieleen. Viittomakieltä tavataan enimmäkseen Mosambikin isoimmissa kaupungeissa kuten Maputossa, Beirassa ja Nampulassa..
Aiheesta muualla

IV Recenseamento Geral da População e Habitação de 2017 (Censo 2017) referentes a Moçambique (pdf, Mosambikin väestönlaskenta 2017, äidinkielistä yms. s. 82-93 taulukot) (portugaliksi) (ine.gov.mz)
Lee Martin

| 0 | 1 | 2 |
| --- | --- | --- |
 Lee Martin vuonna 2015.
Henkilötiedot
Koko nimi: Lee Robert Martin
Syntymäaika: 9. helmikuuta 1987 (ikä 37)
Syntymäpaikka: Taunton, Englanti
Pelipaikka: laitalinkki
Pituus: 180 senttimetriä
Seura
Seura: Nottingham Forest
Pelinumero: 17
Seurat
| Vuodet | Seura | O (M) |
| 2005– 2006 2006 2007 2007 2008 2008– | Manchester United → Royal Antwerp (laina) → Rangers (laina) → Stoke City (laina) → Plymouth Argyle (laina) → Sheffield United (laina) → Nottingham Forest (laina) | 0 (0) 17 (1) 7 (0) 13 (1) 12 (2) 6 (0) 13 (1) |
 Seurajoukkueuran tilastot kattavat vain kansalliset sarjat, päivitetty 4. syyskuuta 2008.
Lee Robert Martin (s. 9. helmikuuta 1987 Taunton, Englanti) on englantilainen jalkapalloilija, joka edustaa Englannin mestaruussarjassa pelaavaa Nottingham Forestia lainassa Manchester Unitedista. Pelipaikaltaan hän on laitalinkki.
Martin siirtyi Unitediin 15. joulukuuta 2003 Wimbledonista. Ensiesiintymisensä seuran edustusjoukkueessa hän teki 26. lokakuuta 2005 liigacupin ottelussa Barnetia vastaan.
Tammikuussa 2006 Martin lainattiin Belgian kakkosdivarijoukkueeseen Royal Antwerpiin hankkimaan edustusjoukkuekokemusta. Lyhyen lainapestinsä aikana hän oli pidetty pelaaja varsinkin kannattajien keskuudessa. Elokuussa 2006 Martin lainattiin skotlantilaiseen Rangersiin ja sittemmin hän on pelannut lainalla useissa Englannin mestaruussarjan joukkueissa.
Ennen liigakautta 2007–2008 Martin sai peliaikaa ManUssa Aasian-kiertueen harjoitusotteluissa.
Kärmelammi (Asikkala)

| Kärmelammi |
| --- | --- |
Valtiot:  Suomi
Maakunnat:  Päijät-Häme
Kunnat:  Asikkala
Koordinaatit:  61°08′47″N, 25°49′22″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Ruotsalaisen alue (14.14)
Laskuoja:  Liivanoja Ruotsalaiseen 
Järvinumero:  14.141.1.012
Mittaustietoja
Pinnankorkeus:  86,7 m  
Pituus:  260 m  
Leveys:  180 m  
Rantaviiva:  0,703 km  
Pinta-ala:  3,313 ha  
Saaria:  ei saaria 
 fiKärmelammi 
Kärmelammi  on Päijät-Hämeessä Asikkalassa Urajärven kylän lähellä sijaitseva lampi.
Maantietoa

Lammen pinta-ala on 3,3 hehtaaria, se on 250 metriä pitkä ja 200 metriä leveä. Lammella ei ole kartan mukaan saaria.  Sen rantaviivan pituus on 700 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Ruotsalaisen alueella (14.14), jonka Ruotsalaisen lähialueeseen (14.141) se kuuluu. Lammen vedenpinnan korkeus on 86,7 metriä mpy.
Lehdon Liikenne

Lehdon Liikenne on vuodesta 1947 toiminut linja-autoyritys, jonka toimipiste on Janakkalassa. Yrityksen toimeenkuvaan kuuluu tilaus- ja linjaliikenne, joka keskittyy Hämeenlinna-Janakkala -sektorille.
Linja-autoliikennöintitoiminnan aloitti Paavo Lehto puolisonsa Hannelen kanssa vuonna 1947. Aiemmin kuorma-autoilijana työskennellyt Paavo Lehto rakensi itse ensimmäisen linja-autonsa vuoden 1937 mallisesta Ford-kuorma-autosta. Ensimmäinen linja oli 4. lokakuuta 1947 aloitettu Hämeenlinna–Turenki–Tarinmaa, jota ajettiin kolmella vuorolla päivässä. Tilausajotoiminta aloitettiin pienimuotoisena jo heti alkuvaiheessa, mutta laajemmin siihen alettiin panostaa 1950-luvun puolivälissä. Yhtiön toimitilat rakennettiin Turengin keskustaan vuonna 1957 ja niitä on sen jälkeen laajennettu ja modernisoitu useaan otteeseen, viimeksi vuonna 2012. Yritys on toiminut kommandiittiyhtiönä vuodesta 1979 lähtien ja osakeyhtiönä vuodesta 1993. Oman matkatoimiston Lehdon Liikenne perusti vuonna 1986. Yrityksellä on työntekijöitä noin 15 ja liikevaihtoa noin 1,5 milj. € (2010). Yrityksen toimitusjohtajana on vuodesta 2007 lähtien toiminut Paavo Lehdon pojanpoika Esa Lehto.
Heinäkuun alussa 2014 Lehdon Liikenne osti Hämeenlinnassa toimineen Hämeen Linja Oy:n liiketoiminnan ja sen neljä linja-autoa. Vuonna 2015 Lehdon Liikenteen liikevaihto oli 2,5 miljoonaa euroa ja siinä työskenteli 30 henkilöä, joista kuljettajia oli 26. Yhtiöllä oli 24 linja-autoa, joista puolet oli lähi- ja kaupunkiliikennebusseja, toinen puoli tilausajokalustoa. Yritys hoitaa tilausliikenteen ohella linjaliikennettä Janakkala–Hämeenlinna-akselilla, neljää kaupunkilinjaa Hämeenlinnassa sekä koululais- ja palveluliikennettä Janakkalan alueella.
Vuosina 1957–1999 Lehdon Liikenne omisti myös Turengissa toimineen Shell-huoltoaseman, joka oli yksi pisimpään samalla omistajalla olleista Shell-asemista Suomessa.
Aiheesta muualla

Yrityksen kotisivut
Lehdistötilaisuus

Lehdistötilaisuus
Lehdistötilaisuus on tiedotustilaisuus lehdistön edustajille. Tilaisuudet kestävät yleensä alle tunnin.
Aiheesta muualla

Kuvia tai muita tiedostoja aiheesta Lehdistötilaisuus Wikimedia Commonsissa
Wikisanakirjassa on tähän liittyvä sananselitys: .
Le Sport

| Le Sport> Tiedot |
| --- | --- |
Toiminnassa:  2004–2006
Tyylilaji:  synthpop
Kotipaikka:  Tukholma, Ruotsi
Laulukieli:  englanti
Jäsenet:  Fredrik Hellström   Örjan Lindbeck  
Levy-yhtiö:  Songs I Wish I Had Written, 2005–2006  
Aiheesta muualla
www.lesportmusic.tk
Infobox OKNimi-testi OK: 
Le Sport oli ruotsalainen pop-yhtye. Fredrik Hellström ja Örjan Lindbeck perustivat yhtyeen ensin nimellä ”Eurosport”, mutta juridisista syistä nimi täytyi vaihtaa. Kahden vuoden jälkeen yhtye hajosi.
Yhtye debytoi talvella 2004 julkaisemalla neljä MP3:a kotisivuillaan. Heidän kappaleensa ”Your Brother Is My Only Hope” soi P3 Pop -radio-ohjelmassa, minkä jälkeen he saivat levytyssopimuksen Songs I Wish I Had Written -yhtiön kanssa.
Levy-yhtiön mukaan Le Sportin musiikki kuulostaa siltä kuin lapset olisivat syöneet tonnin jäätelöä ja juoneet monta gallonaa limonadia, ja sitten kuunnelleet läpi yön Pet Shop Boysin, New Orderin ja Saint Etiennen levyjä.
Diskografia > Albumit

Euro Deluxe Dance Party (2006)
Diskografia > EP:t

Eurosport (2005)
Tell No One About Tonight (2005)
I Comes Before You / Business Girls (2005)
It's Not the End of the World (2006)
Aiheesta muualla

Le Sport levy-yhtiön sivuilla (Arkistoitu – Internet Archive) (englanniksi)
Le Sportin viralliset kotisivut (Arkistoitu – Internet Archive) (englanniksi)
Le Sport Myspacessa (englanniksi)
Museokuoriainen

| Museokuoriainen |
| --- | --- |

Tieteellinen luokittelu
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Kovakuoriaiset Coleoptera
Alalahko::  Erilaisruokaiset Polyphaga
Yläheimo::  Jumimaiset Bostrichoidea / Bostrychoidea
Heimo::  Ihrakuoriaiset Dermestidae
Alaheimo::  Megatominae
Tribus::  Anthrenini
Suku::  Tupakuoriaiset Anthrenus
Laji::  museorum
Kaksiosainen nimi
 Anthrenus museorum  (Linnaeus, 1761) 
Katso myös
   Museokuoriainen Wikispeciesissä   Museokuoriainen Commonsissa 
Infobox OKNimi-testi OK: 
Museokuoriainen (Anthrenus museorum) on noin 3 mm pitkä, tummanruskea, pyöreähkö kuoriainen, peitinsiivissä vaaleita kuvioita. Museokuoriaisen toukka on noin 4 mm pitkä, ruskea ja karvainen. Havaitessaan liikettä tai kosketettaessa museokuoriainen jähmettyy paikalleen tekeytyen kuolleeksi.
Elinympäristö

Museokuoriainen elää muiden eläinten pesissä, ampiaispesissä sekä raadoissa syöden höyheniä, karvoja sekä kuolleita hyönteisiä. Aikuiset museokuoriaiset syövät myös kukkien siitepölyä. Sään viiletessä museokuoriaiset etsivät talvehtimispaikkaa rakennuksista ja kevään tullen hakeutuvat jälleen takaisin luontoon.
Haitat

Museokuoriaisen toukat saattavat vahingoittaa eläin- ja hyönteiskokoelmia, tekstiilejä sekä turkiksia. Vahingot jäävät yleensä melko vähäisiksi, mutta varsinkin eläinkokoelmissa ne toistuvasti esiintyessään saattavat aiheuttaa merkittävämpääkin vahinkoa. Tekstiileissä kuoriaisen aiheuttamat tuhot tunnistaa pienistä sileäreunaisista rei'istä.
Torjunta

Museokuoriaista torjutaan poistamalla eläinten pesät, ampiaispesät ja eläintenraadot rakennuksista (ullakot, räystäiden alustat, kellarit sekä hormit) ja huolehtimalla yleisestä siisteydestä. Lajia voidaan hävittää myös myrkyttämällä sekä varsinkin arvokkaiden eläinkokoelmien ja tekstiilien kohdalla pakastamalla.
Aiheesta muualla

Laji.fi: Museokuoriainen (Anthrenus museorum)
Ötökkätieto: Museokuoriainen (Anthrenus museorum)
Jarmo Holopaisen kuvaus sisätilojen tuholaisista
Helsingin kaupunki ympäristökeskus: Museokuoriainen (Amthrenus museorum)
Hyonteismaailma.fi - Museokuoriainen Oy Transmeri Ab
ITIS: Anthrenus museorum (englanniksi)
Pherobase: Semiochemicals of Anthrenus museorum, the Museum beetle (englanniksi)
Bug Guide: Anthrenus museorum - Museum Beetle (englanniksi)
Museum Pets: Museum beetle Anthrenus museorum (englanniksi) (pdf)
Leustachius Rátót

| Leustachius Rátót |
| --- | --- |
 Rátholdin suvun vaakuna.
Transilvanian voivodi
 1176 - n. 1196  
Edeltäjä:  Mercurius
Seuraaja:  Legforus
Henkilötiedot
Leustachius Rátót (unk. Rátót nembeli Leusták) oli unkarilainen aatelinen, joka toimi vuosien 1176 – n. 1196 aikana Transilvanian voivodina. Hän oli ensimmäinen voivodi, jonka nimi löytyy aikakauden teksteistä. Leustachius johti Bysantin valtakunnalle lähetettyjä vahvistuksia sodassa Seldžukkeja vastaan.
Leustachiusen toisesta pojasta Julius I Rátótista tuli myös Transilvanian voivodi vuosiksi 1229–1231.
Moraalinen onni

Moraalinen onni on yksi etiikan tärkeistä ja pulmallisista kysymyksistä. Se liittyy läheisesti vapaan tahdon ongelmaan.
Moraalinen onni tarkoittaa sitä, että ihmiset tekevät enemmän tai vähemmän pahaa johtuen heistä riippumattomista seikoista. Tästä herää esimerkiksi kysymys, että onko oikein rangaista ihmistä, jos hänen pahat tekonsa juontuvat hänestä itsestään riippumattomista seikoista. Moraalisen onnen ongelma pätee, vaikka hyväksyisimme ajatuksen vapaasta tahdosta.
Esimerkkejä moraalisesta onnesta

Esimerkiksi jos Kalle kohtaa kotimatkallaan koulukiusatun Pekan ja potkaisee tätä, hän tulee tehneeksi enemmän pahaa kuin siinä tapauksessa, että ei kohtaisi Pekkaa lainkaan. Pekan kohtaaminen on Kallesta riippumaton seikka, joten voidaan sanoa, että on ikään kuin onnesta kiinni, kuinka paljon pahaa Kalle tulee tekemään kotimatkallaan.
Kouriintuntuvammassa esimerkissä natsiupseeri voitaisiin määrätä joko normaaleihin sotatehtäviin tai osallistumaan holokaustin täytäntöönpanoon. Mikäli natsiupseeri saa käskyn toimia normaaleissa sotatehtävissä, hän ei välttämättä syyllisty sen pahempiin tekoihin kuin vastapuolenkaan upseerit. Jos hänet taas määrätään osallistumaan holokaustiin hän tulee tehneeksi erittäin pahoiksi katsottuja tekoja (kenties sosiaalisen paineen tai auktoriteettiuskon alaisena).
Vielä hätkähdyttävämpi esimerkki voisi olla vauvan adoptoiminen. Jos vauva adoptoidaan hyvään perheeseen, hänestä todennäköisesti kasvaa tasapainoinen ja hyväntahtoinen ihminen. Jos sama vauva adoptoidaan perheeseen, jossa häntä kohdellaan erittäin huonosti, saattaa lapsesta kasvaa esimerkiksi sarjamurhaaja tai muu moraalisesti varsin arveluttavaa toimintaa harjoittava henkilö.
Moraalisen onnen seuraukset

Näissä esimerkeissä ihmisen moraaliset ansiot näyttävät juontuvan heistä itsestään riippumattomista seikoista. Kaikki esimerkit ovat mahdollisia tosielämässä. Mitä moraalinen onni siis tarkoittaa eettisen ajattelun kannalta? Monet ovat tulleet siihen johtopäätökseen, että ihmisen hyvyyttä tai pahuutta ei tulisi arvioida hänen reaalisesti tekemiensä tekojen mukaan, vaan ennemminkin ihmisessä olevien taipumusten mukaan. Tässä on se ongelma, että ihmisten teot ja taipumukset ovat vuorovaikutussuhteessa keskenään. Lisäksi koska taipumukset pahaan ja hyvään juontuvat jo varhaislapsuudesta, näyttää ihmisten pahuuden ja hyvyyden arvioiminen käytännössä muuttuvan mahdottomaksi tehtäväksi. Tästä on enää pieni matka siihen toteamukseen, että ihmiset ovat pitkälti olosuhteiden vankeja, ja tästä syystä moraalinen arviointi tulisi lopettaa ylipäänsä.
Toiset ovat pitäneet kiinni näkemyksestä jossa ihmisten hyvyyttä tai pahuutta tulisi punnita heidän reaalisesti tekemien tekojensa suhteen. Tällöin moraalisen onnen ongelma näyttäisi kuitenkin implikoivan, että ihmisten hyvyys tai pahuus voi olla osaksi tai jopa enimmäkseen heistä itsestään riippumatonta. Tämäkin vastaus näyttäisi siis vievän paljolti pohjaa rankaisemisen ajatukselta. Rankaisemista ja moraalista arvostelua voidaan kuitenkin pitää välttämättömänä esimerkiksi niiden yhteiskuntarakenteelle tärkeiden ominaisuuksien takia.
Moraalinen onni ja uskonto

Moraalisen onnen ongelma on vakava uskontojen näkökulmasta, koska se kyseenalaistaa ajatuksen ihmisen vapaasta tahdosta valita hyvän ja pahan välillä. Teologia on pyrkinyt yleensä vastaamaan ongelmaan kyseenalaistamalla ihmisen kyvyn nähdä jumalallisia toimintatapoja, mutta vastaus ei poista alkuperäistä ongelmaa. On selvää, että yksilö ei voi vaikuttaa lähtökohtiinsa, ja silti tilastollisesti huonoissa olosuhteissa kasvaneet ihmiset tekevät selvästi enemmän rikoksia kuin "hyvien kotien" lapset. Samoin moraalisen onnen ongelmaa voidaan soveltaa kysymykseen siitä, vaikuttavatko ihmisen ratkaisuun uskoa tai olla uskomatta jumalaan hänestä itsestään riippumattomat tekijät.
Aiheesta muualla

Stanford Encyclopedia of Philosophy: Moral Luck (englanniksi)
Internet Encyclopedia of Philosophy: Moral Luck (englanniksi)
Kädettömät kuninkaat ja muita häiritseviä tarinoita

| Kädettömät kuninkaat ja muita häiritseviä tarinoita |
| --- | --- |

Kirjailija:  Johanna Sinisalo
Kieli:  suomi
Kustantaja:  Teos
Julkaistu:  2005
Sivumäärä:  361
Löydä lisää kirjojaKirjallisuuden teemasivulta
Kädettömät kuninkaat ja muita häiritseviä tarinoita on Johanna Sinisalon novellikokoelma, joka on julkaistu vuonna 2005. Kokoelma on retrospektiivinen kooste aiemmin lehdissä ja antologioissa julkaistua lyhytproosaa 20 vuoden ajalta, mukana myös yksi ennen julkaisematon novelli. Novellien teemoja ovat muun muassa valtajärjestelmät ja hierarkiat, ihmisen, luonnon ja myytin suhde sekä viestimien vaikutus ihmisen elämään.
Sisällys

”Lukko” (1985)
”Palvelukseen halutaan kokenut neitsyt” (1986)
”Sorsapuisto” (1986)
”Varhain aamulla Siirtola 11:n portilla” (1987)
”Transit” (1988)
”Hanna” (1988)
”Valkoinen hiiri” (1988)
”Metsän tuttu” (1991)
”Me vakuutamme sinut” (1993)
”Kädettömät kuninkaat” (1994)
”Tango merellä” (1996)
”Etiäinen” (2001)
”Baby Doll” (2002)
”Grande Randonnée” (2005)
”Yhdeksän ruukkua” (2004)
Aiheesta muualla

M. G. Soikkeli: Jeesuksen takapiru ja mainosguru helvetistä. Kiiltomato.net 6.6.2005.
Jussi Ahlroth: Vierasta ja viettelevää[vanhentunut linkki]. Helsingin sanomat 10.7.2005.
Juhana Pettersson: Kädettömät kuninkaat (Arkistoitu – Internet Archive). Perkeleen periskooppi 25.9.05
Kimmo Rantanen: Kädettömät kuninkaat. Turun sanomat 2.5.2005.
Kädetön Alfonso

| Kädetön Alfonso> The Unknown |
| --- | --- |

Ohjaaja:  Tod Browning
Käsikirjoittaja:  Tod Browning (tarina) Waldemar Young
Tuottaja:  Irving Thalberg
Kuvaaja:  Merritt B. Gerstad
Leikkaaja:  Irving Thalberg
Tuotantosuunnittelija:  Cedric Gibbons
Pääosat:  Lon Chaney Joan Crawford
Valmistustiedot
Valmistusmaa:   Yhdysvallat
Tuotantoyhtiö:  Metro-Goldwyn-Mayer
Levittäjä:  Metro-Goldwyn-Mayer Netflix
Ensi-ilta:  4. kesäkuuta 1927 (US) 23. huhtikuuta 1928 (FI)
Kesto:  63 min.
Alkuperäiskieli:  mykkä
Budjetti:  $ 217,000
Aiheesta muualla
IMDb 
Elonet
AllMovie
Infobox OKNimi-testi OK: 
Kädetön Alfonso (The Unknown) on Tod Browningin ohjaama yhdysvaltalainen mykkäelokuva vuodelta 1927. Sen pääosia esittävät Lon Chaney Senior ja Joan Crawford. Sivurooleissa nähdään muun muassa Norman Kerry ja Nick de Ruiz. Se on genreltään kauhuelokuva ja kertoo Chaneyn esittämästä sirkuksen veitsenheittäjästä, joka on rakastunut Joan Crawfordin näyttelemään karnevaalityttöön. Elokuva on täynnä omalaatuisia juonenkäänteitä, ja se perustuu löyhästi ohjaaja Browningin omiin kokemuksiin .
Rooleissa

Lon Chaney, Sr. ... Alonzo the Armless
Joan Crawford ... Nanon Zanzi
Norman Kerry ... Malabar the Mighty, sirkuksen voimamies
Nick De Ruiz ... Antonio Zanzi, Nanonin isä
John George ... Cojo, Alonzon avustaja
Frank Lanning ... Costra
Aiheesta muualla

Mykkäelokuvasivusto
Kädetön Alfonso Internet Movie Databasessa (englanniksi)
Kädetön Alfonso Elonet.
Laiminlyödyt trooppiset sairaudet

Laiminlyötyihin trooppisiin sairauksiin apua tarvitsevien ihmisten määrä vuonna 2015 maittain
Laiminlyödyt trooppiset sairaudet (engl. Neglected tropical diseases, lyh. NTD) on kattokäsite noin 20 sairaudelle, jotka aiheuttavat kuolemia, vammautumista ja epämuodostumia maailman köyhimmillä alueilla. Vuonna 2012 Maailman terveysjärjestö WHO kutsui Lontooseen koolle kokouksen, jossa tehtiin julistus kymmenen NTD-taudin hävittämiseksi vuoteen 2020 mennessä. Laiminlyödyt trooppiset taudit ovat nimensä mukaisesti jääneet AIDSin, malarian ja tuberkuloosin kaltaisten ongelmien varjoon niin tutkimuksen kuin rahoituksenkin osalta. Niitä vastaan kehitetyt lääkkeet ovat perinteisesti olleet vanhoja, kalliita, huonosti säilyviä kehitysmaiden olosuhteissa tai muuten puutteellisia. WHO:n mukaan NTD-tautien hävittämisohjelma on tuottanut suuria voittoja denguekuumeen, unitaudin ja drakunkuliaasin osalta. Toiminta laiminlyötyjä trooppisia sairauksia vastaan on saanut yrityksiä, kansalaisjärjestöjä ja valtioita tekemään yhteistyötä WHO:n ja kansallisten terveysjärjestöjen kanssa NTD-sairauden hävittämiseksi. Alkuperäisen Lontoon julistuksen tavoite kymmenen taudin hävittämisestä on laajentunut 20 NTD-sairauden hävittämiseen vuoteen 2030 mennessä.
Laiminlyötyjen trooppisten sairauksien vastaisen toiminnan myötä muun muassa Burundi, Kap Verde, Costa Rica, Mauritius, Ruanda, Seychellit, Salomonsaaret, Suriname sekä Trinidad ja Tobago vapautuivat lymfaattisesta filariaasista vuonna 2011. Yhdysvallat on osallistunut NTD-tautien vastaiseen toimintaan vuodesta 2006 tukemalla lääkejakelua. Yksityiset lääkeyritykset kuten Pfizer ja Merck ovat lahjoittaneet miljardien dollarien arvosta lääkkeitä NTD-sairauksia vastaan saaden vastineeksi verovähennyksiä. Vuoteen 2018 mennessä yhteistyö NTD-sairauksia vastaan hävitti trakooman seitsemästä valtiosta. Vuonna 2021 DeepMind-yrityksen AlphaFold-ohjelma valjastettiin Chagasin taudin ja leishmaniaasin proteiinirakenteen kartoittamiseen.
Lee Majors

| Lee Majors |
| --- | --- |

Henkilötiedot
Koko nimi:  Harvey Lee Yeary
Syntynyt: 23. huhtikuuta 1939 (ikä 85)
Puoliso:  Kathy Robinson (1961–64) Farrah Fawcett (1973–82) Karen Velez (1988–94) Faith Noelle Cross (2002– )
Näyttelijä
Merkittävät roolit:  Kuuden miljoonan dollarin mies (pääosa)
Aiheesta muualla
IMDb 
Elonet
AllMovie
Lee Majors (23. huhtikuuta 1939) on yhdysvaltalainen näyttelijä. Hän näyttelee muun muassa pääroolia televisiosarjassa Kuuden miljoonan dollarin mies.
Lisäksi hän on myös näytellyt muun muassa televisiosarjoissa The Big Valley, Owen Marshall: Counselor at law ja The Fall Guy,"VIP", sekä joissain elokuvissa, kuten Will Penny - yksinäinen, Piraijat - raatelijat, Agency - suuri valtapeli, Takaa-ajo.
Hänellä on tähti Hollywoodin Walk of Famella.
Aiheesta muualla

Kuvia tai muita tiedostoja aiheesta Lee Majors Wikimedia Commonsissa
Moonbyul

| Moonbyul> 문별 |
| --- | --- |
 Moonbyul vuonna 2018
Henkilötiedot
Koko nimi:  Moon Byul-yi (문별이)
Syntynyt: 22. joulukuuta 1992 (ikä 31) Bucheon, Etelä-Korea
Muusikko
Laulukielet:  Korea, englanti, japani
Aktiivisena:  2014–
Tyylilajit:  K-pop, Retro, jatsi, R&B, balladi
Soittimet:  piano, rumpusetti ja kitara 
Yhtyeet:  MAMAMOO
Levy-yhtiöt:  RBW
Aiheesta muualla
rbbridge.com/pages/artist1
  [ Muokkaa Wikidatassa ] [ ohje ]  
Moon Byul-yi (kor. 문별이), paremmin tunnettu nimellä Moonbyul (kor. 문별) on eteläkorealainen räppäri, laulaja, sanoittaja, tuottaja ja näyttelijä. Hän on eteläkorealaisen tyttöyhtyeen Mamamoon räppäri ja laulaja. Vuoden 2018 toukokuussa Moonbyul teki soolodebyyttinsä ja julkaisi digitaalisen singlensä Selfish. Laulussa oli vierailemassa Moonbyulin hyvä ystävä ja kollega Red Velvetin Seulgi. Moonbyul on kirjoittanut yhteensä 107 kappaletta tehden hänestä Korean kreditoiduimman naisartistin vuonna 2022.
Ennen debyyttiä

Moon Byul-yi syntyi perheen esikoisena 22. joulukuuta 1992. Vuosina 1996 ja 2004 Moonbyulille syntyi pikkusiskot (Seulgi ja Yesol).
Ura > MAMAMOO

Moonbyul toimii Mamamoon räppärinä ja laulajana. Mamamoo teki debyyttinsä vuoden 2014 toukokuussa EP:llään Hello. Moonbyul osallistui Hello:n päälaulun Mr.애매모호 (Mr.Ambigous):n sanoittamiseen auttamalla kirjoittamaan räppinsä. Moonbyul osallistui myös heidän seuraavan laulun Piano Man sanoittamiseen ja kirjoitti räppinsä tälläkertaa kokonaan itse. Moonbyul aloitti YouTube-kanavansa 문별이다 moonbyul2da joulukuussa 2021.
Ura > Sooloura

Toukokuussa, 2018 Moonbyul julkaisi ensimmäisen soolosinglensä Selfish yhdessä hyvän ystävänsä ja kollegansa Red Velvetin Seulgin kanssa. Myöhemmin Selfish julkaistiin Mamamoon 4 Seasons 4 Color -projektin toisessa albumissa (Red Moon) joka nimitettiin Moonbyulin albumiksi. Vuonna 2020 hän julkaisi ensimmäisen EP:nsä, jonka nimi on Dark Side of the Moon.
Diskografia > Soolosinglet

| Nimi | Julkaisuvuosi | Korkein listasaavutus | Myynti | Albumi |
| --- | --- | --- | --- | --- |
| Selfish (feat Seulgi) | 2018 | 84 | - | Selfish/Red Moon |
| Weird day (feat. Punch) | 2020 | 96 | - | Weird day |
| Eclipse | 2020 | 140 | - | Dark Side of the Moon |
| Absence | 2020 | - | - | 門OON |
| G999 | 2021 | - | - | 6EQUENCE |
| Shutdown "머리에서 발끝까지" | 2021 | - | - | 6EQUENCE |
| Lunatic | 2022 | - | - | 6EQUENCE |
| C.I.T.T (Cheese in the trap) | 2022 | - | - | C.I.T.T (Cheese in the trap) |
Diskografia > Yhteistyöt

| Nimi | Julkaisuvuosi | Korkein listasaavutus | Myynti | Albumi |
| --- | --- | --- | --- | --- |
| Dab Dab (yhdessä Hwasa) | 2016 | 69 |  KOR: 31,040  | Memory |
| Like Yesterday (yhdessä Solar) | 2015 | 54 |  KOR: 33,185  | Two Yoo Project-Sugar Man |
| Promise you (yhdessä Solar) | 2021 | 172 | - | - |
| Bada boom (yhdessä Solar) | 2022 | - | - | Street Dance Girls Fighter (SGF) special |